Merja Laitinen LAUSUMA

Aleksis Kiven tie 31,

04200 Kerava 16.1.2017 1 (1)

valtiovarainministerio(at)vm.fi

viite: Hallituksen esitys eduskunnalle veneverolaiksi, luonnos 16.12.2017

**Turvallisuusvaikutukset merenkäynnissä huomioimatta**

**Turvallisuus heikkenee**

Riittävä moottoriteho ja oikean kokoinen vene ovat turvallisuusasia kaikille vesillä liikkujille ja erityisesti saaristossa asuville, työskenteleville ja vapaa-aikaansa viettäville. Aina ei voi valita, milloin vesille on lähdettävä tai miten sääolosuhteet matkalla muuttuvat.

Saaristosta kiinteistönsä hankkineet ovat hankkineet yhteysveneitä yli 52 hevosvoiman moottoreita henkilöturvallisuuden vuoksi. Tuntuu oudolta, että tästä tulee nyt veroseuraamus, johon ei voi vaikutta ja johon ei ole voinut varautua.

**Veneveron lisäksi kiinteistövero nousee**

Saaristokiinteistöille saavutaan pääasiassa omalla yhteysveneellä. Veron korotukset kohdistuisivat saaristolaisiin nyt sekä veneverona että kiinteistöverona.

**Saariston elävyys joutuu koetukselle**

Suomen ja Euroopan Unionin tavoitteena on pitää saaristo elävänä. Kyse ei ole vain Ahvenanmaasta vaan kaikista saaristoalueista Uusimaa mukaan lukien. Saaristolaki velvoittaa valtion ja kunnat toimimaan saariston elinkeinojen, liikenneyhteyksien, palvelujen ja ympäristön turvaamisen puolesta. Saaristopolitiikka on Suomen vanhimpia aluepolitiikan osia. Meillä on mm. Valtioneuvoston periaatepäätös saariston kehittämisestä 2010-2011, TEM:n Valtakunnallinen saaristopoliittinen toimenpideohjelma 2012-2015 ja MMM:n yhteydessä toimiva Saaristoasiain neuvottelukunta.

**Esteitä etätyölle**

Valtakunnallisten ja alueellisten saaristo-ohjelmien tavoitteena on kehittää vapaa-ajan asumista kakkos- ja ykkösasumiseen sekä turvata palvelut ja liikkuminen. Raja vapaa-ajan asumisen ja vakituisen asumisen välillä on hälvenemässä. Etätyö ja työssäkäynti mökiltä ovat olleet kasvussa. Kaavoituksesta vaaditaan poistettavaksi esteet, jotka vaikeuttavat mökkien tehokasta käyttöä ja muuttumista asunnoiksi, mutta samaan aikaan veneverolla luodaan esteitä turvalliseen saaristoelämään.

**Ehdotukset**

Moottoritehojen omistamisen verottamisen sijaan polttoaineen kulutusta voisi verottaa. Tähän kulutukseen voi vaikuttaa.

Mikäli kuitenkin päädytään moottoritehojen omistamisen verottamiseen, niin verotettava alaraja tulisi nostaa turvalliselle tasolle tai erityisasema niille, joille yhteysvene on välttämätön.

Merja Laitinen